
[bookmark: OLE_LINK5][bookmark: OLE_LINK8]ОБАВЕЗЕ ПРИМАОЦА ЛИЗИНГА:
· Уговор о финансијском лизингу се закључује најкасније 10 дана пре потписивања Записника о примопредаји возила, за свако возило појединачно.

· да на дан преузимања предмета лизинга (примопредаје возила) има закључен уговор о осигурању код једне од осигуравајућих компанија и то следећа осигурања: Обавезно осигурање од одговорности, потпуно каско осигурање које ће покривати све случајеве и ризике предвиђене и дефинисане условима осигуравача.

· да у моменту закључења уговора обезбеди потребан број бланко меница по возилу као средство обезбеђења за уредно измирење лизинг рате. Свака бланко меница мора бити потписана и може бити оверена печатом, без уписаног датума и износа. Такође, уз сваку бланко меницу подноси се копија картона депонованих потписа, менично писмо – овлашћење и оверен захтев за регистрацију менице (захтев оверен од стране пословне банке Примаоца лизинга). Поднете бланко менице враћају се Примаоцу лизинга у року од 7 дана од дана престанка важења Уговора о финансијском лизингу.

· Сноси све трошкове уписа закљученог уговора у Регистар финансијског лизинга који се води код Агенције за привредне регистре.

· Остале обавезе дефинисане уговором о финансијском лизингу из садржаја предметне конкурсне документације.

ОБАВЕЗЕ ПРИМАОЦА ЛИЗИНГА И ИСПОРУЧИОЦА ПРЕДМЕТА ЛИЗИНГА:

· За добра и услуге којe не чине предмет уговора о финансијском лизингу тј. комплетно одржавање возила, дијагностички уређаји, софтвер и хардвер за програмирање информисања путника (електронски диспеј) као и трошкови свих обука, Испоручилац предмета лизинга и Прималац предмета лизинга, у року од 10 дана од потписивања уговора о испоруци, закључиће посебан Уговор о купопродаји којим ће бити регулисани права и обавезе између уговорних страна. Саставни део Уговора о купопрадаји чини и Опис и спецификација предмета, услови испоруке или извршења, из садржаја предметне конкурсне документације и понуда понуђача.
У прилогу конкурсне документације налази се модел уговора о купопродаји.

ОБАВЕЗЕ ДАВАОЦА ЛИЗИНГА:
· Уговор о финансијском лизингу се закључује најкасније 10 дана пре потписивања Записника о примопредаји возила, за свако возило појединачно.
· Да, са испоручиоцем предмета лизинга закључи Уговор о испоруци, у року од 10 дана од коначности одлуке о додели уговора, а који ће бити у свему усклађен према захтевима Примаоца лизинга из Конкурсне документације и усвојеној понуди, а посебно у погледу обавеза испоручиоца пре и након испоруке аутобуса. Прималац лизинга потписивањем одобрава Уговор о испоруци у делу који се односи на предмет лизинга, цену, место, рок и начин испоруке предмета лизинга, начина отклањања недостатака у току гарантног периода и других евентуалних услова који се тичу Примаоца предмета лизинга. Саставни део Уговора о испоруци чини и конкурсна документација ове јавне набавке и понуда понуђача. 





· да, у року од 10 дана од дана ступања на снагу уговора о испоруци предмета лизинга, преда Примаоцу предмета лизинга једну банкарску гаранцију пословне банке за испуњење уговорних обавеза у висини од 5% од укупне вредности предмета лизинга без ПДВ-а која мора да траје најмање 30 дана дуже од дана истека рока за испоруку возила (у складу са одговарајућим чланом уговора о испоруци), неопозива, без приговора, безусловна и платива на први позив

· Банкарску гаранцију пословне банке за испуњење уговорних обавеза може доставити или Испоручилац или Давалац лизинга.

· да, на дан примопредаје возила, преда Примаоцу предмета лизинга банкарску гаранцију пословне банке за отклањање недостатака у гарантном року за свако возило појединачно, у износу од 5% од вредности возила без ПДВ-а која мора да траје најмање 30 дана дуже од уговореног гарантног рока (на цело возило) у складу са одговарајућим чланом уговора о финансијском лизингу. 

· Банкарску гаранцију пословне банке за отклањање недостатака у гарантном року може доставити или Испоручилац или Давалац лизинга.

· Поднесе захтев за упис закљученог уговора у Регистар финансијског лизинга који се води код Агенције за привредне регистре у року од 7 (седам) дана од дана испоруке предмета лизинга, а захтев за упис измене и допуне података о овом уговору, као и брисање података из регистра, у року од 7 (седам) дана од момента наступања чињенице које су ту измену и допуну, односно брисање података условиле

· [bookmark: OLE_LINK9][bookmark: OLE_LINK10]Остале обавезе дефинисане уговором о финансијском лизингу из садржаја предметне конкурсне документације.

ОБАВЕЗЕ ИСПОРУЧИОЦА ПРЕДМЕТА ЛИЗИНГА:

· [bookmark: _GoBack]да, у року од 10 дана од дана ступања на снагу уговора о купопродаји, преда Примаоцу предмета лизинга једну банкарску гаранцију пословне банке за испуњење уговорних обавеза у висини од 5% од укупне вредности уговора без ПДВ-а која мора да траје најмање 30 дана дуже од дана истека рока важења уговора (у складу са одговарајућим чланом уговора о купопродаји), неопозива, без приговора, безусловна и платива на први позив.

· Остале обавеза дефинисане у Опису и спецификацији предмета, услови испоруке или извршења из садржаја предметне конкурсне документације.
